Ka nako yona ye, re tla rarolla ka potlako thankga ya go rwala maikarabelo ke makala a setšhaba le a profense mabapi le taolo ya tshepetšo ya FET. Re tshepa gore maitapišo a rena a go hlola dibaka a tla romela molaetša kudukudu go baswa, gore mabokgoni a go šoma ka diatla a bohlokwa kudukudu kgolong ya ekonomi go swana le mangwalo a mangwe a thuto. Morago ga dikopano tše di tseneletšego magareng ga mmušo le baetapele ba diyunibesithi tša gaborena, go fihleletšwe kwano ebile go tšerwe diphetho malebana le didirišwa tše di hlokegago go kgonthišiša gore go neelanwa ka mabokgoni ao a hlaelelalgo. Ka tsela ye, re rata go leboga tema yeo e kgathilwego ke Maano a Mohlakanelwa a go Hwetša Mabokgoni [Joint Initiative on Skills Acquisition (JIPSA)], yeo e kopanyago mmušo, kgwebo, bašomi, dihlongwa tša tlhahlo le tše dingwe. Bjalo ka ge Maloko ao a Hlomphegago a tseba, re okeditše ka tsela ye e makatšago palo ya dikolo tšeo bana ba sego ba swanela go lefelela thuto. Gore re tšweletše infrastraktšha ye le mananeo a mangwe re tla laolwa ke boineelo bja rena go kgonthišiša gore Sebjana sa Lefase sa FIFA sa 2010 ke sa maemo a godimo. Re rata go leboga Komiti ya Selegae ya Dithulaganyo (LOC) gammogo le bašomišanimmogo ba bangwe mabapi le mošomo wo mobotse wo ba o dirago. Go pepeneneng gore, go netefatša gore MaAfrika Borwa ka moka ba ipshina ka lethabo le le tla tlišwago ke ekonimi ye e golago, mekgwa ye le ye mengwe e swanetše e felegetšwe ke lenaneo le le matlafetšego go ahlaahla ditlhohlo tše di tlišwago ke Ekonomi ya Bobedi. Ka lebaka la se, wona ngwageng wo, re tla dira dilo tše di latelago: go tšea kgato ye nngwe ya maleba go kaonafatša mokgwa wa go hwetša thušo ya go adimišwa ka ditšhelete go akaretšwa go hwetša thušo go tšwa Sekhwameng sa Apex (SAMAF) gammogo le Sekhwama sa dikadimišo mererong ya tša temo (MAFISA); go kgonthišiša go šoma ka tsela ya maleba ga Mokgatlo wa Tlhabollo ya Dikgwebopotlana, SEDA; go fetiša Molaokakanywa wa Dikhamphani, wo ka Laboraro la go feta Kabinete e o dumeletšego gore setšhaba se swayele, bjalo ka mokgwa wa go akgofiša ditsela tša go fokotša morwalo wa taolo ya dikgwebo tše dinnyane, tša magareng le tše di adimišanago ka ditšhelete le go matlafatša bonnyane bja bakgathatema le bašomi; ka ge re fetile palo ya 10 000 ye re bego re ipeetše yona, re tla oketša palo ya baswa bao ba amegago go Tirelo ya Bosetšhaba ya Baswa go fihla go 20 000 ka go šomiša dikgoro tša rena tše 18 tše di šetšego di rulagantše maano malebana le se, go thwala baithaopi ba 30 000 ba e lego baswa maitekong a go hlabolla ditšhaba tša gaborena, le go thwala baswa ba 5 000 bjalo ka karolo ya Lenaneo le le Katološitšwego la Mešomo ya Setšhaba mabapi le tlhokomelo ya meago ya mmušo; go matlafatša ditsela tša go tsenya gare tlhabollo ya baswa go ba karolo ya mešomo ya setšhaba go akaretšwa mananeo a tšhomišano le baswa, le maitapišo ao a tšwelago pele a go thuša batho bao ba rutegilego bao ba sa hwetšego mešomo gore ba hwetše dibaka tša mošomo – gomme sebakeng se re rata go leboga dikhamphani tše dintši, tša setšhaba le tša praebete, tše dikgolo le tše dinnyane tše di ilego tša kwa kgoeletšo ya rena gomme tša tšea magato go ya le ka maitapišo a; le go thoma go tsenya tirišong Molao wa Ditokelo tša go ba le Naga e le tsela ya go kaonafatša tšhomišo ya naga ye e laolwago ke setšhaba mererong ya tša ekonomi, nakong ya ge re katološa thušo ya go swana le mekgwa ya go nošetša, dipeu le go thušana le borapolase ba bannyane le bao ba nago le kwišišo. Maloko ao a Hlomphegago;